Na temelju članka 15. stavka 4. Zakona o komunalnom gospodarstvu ("Narodne novine" broj 26/03 (pročišćeni tekst), 36/95, 70/97, 128/99, 57/00, 129/00, 59/01, 82/04, 178/04, 38/09, 79/09, 49/11, 144/12 i 147/14), članka 10. Odluke o komunalnim djelatnostima na području Općine Ivanska ("Službeni vjesnik" Općine Ivanska broj 04/12, 11/13 i 15/15) i temeljem članka 32. Statuta Općine Ivanska ("Službeni vjesnik" Općine Ivanska broj 1/13 i 11/13), Općinsko vijeće Općine Ivanska na svojoj 25. sjednici održanoj dana 07. travnja 2017. godine donosi

**O D L U K U**

**o odabiru najpovoljnije ponude za obavljanje komunalne djelatnosti**

**održavanja objekata i uređaja javne rasvjete**

**na području Općine Ivanska**

**I.**

Za predmet nabave obavljanje komunalne djelatnosti održavanje objekata i uređaja javne rasvjete na području Općine Ivanska, kao najpovoljnija ponuda odabire se ponuda ponuditelja **ROTOR d.o.o**., Bjelovar, Ulica Hrvatskog proljeća 10 u iznosu od **32.573,50 kuna bez PDV-a, odnosno 40.716,88 kuna s PDV-om godišnje.**

**II** .

Naručitelj će po izvršnosti ove Odluke s odabranim ponuditeljem sklopiti Ugovor za obavljanje komunalne djelatnosti održavanje objekata i uređaja javne rasvjete na rok od 4 (četiri) godine. Ovlašćuje se Općinski načelnik za potpisivanje Ugovora za obavljanje komunalne djelatnosti održavanje objekata i uređaja javne rasvjete na području Općine Ivanska.

Po isteku roka mirovanja s odabranim ponuditeljem sklopit će se ugovor u skladu s ovom Odlukom i ponudom najpovoljnijeg ponuditelja.

**III**.

Ova Odluka dostavlja se s preslikom Zapisnika o pregledu i ocjeni ponuda, bez odgode svakom ponuditelju u postupku, preporučenom poštom s povratnicom.

**IV.**

Rok mirovanja ističe 10. dan od dana dostave ove Odluke svakom ponuditelju.

**O b r a z l o ž e nj e**

Naručitelj je na temelju Zakona o komunalnom gospodarstvu(" Narodne novine" broj 26/03 (pročišćeni tekst), 36/95, 70/97, 128/99, 57/00, 129/00, 59/01, 82/04, 178/04, 38/09, 79/09, 49/11, 144/12 i 147/14), i Odluke o komunalnim djelatnostima na području Općine Ivanska ("Službeni vjesnik" Općine Ivanska broj 04/12, 11/13 i 15/15) proveo postupak prikupljanja ponuda s namjerom sklapanja Ugovora za obavljanje komunalne djelatnosti održavanje objekata i uređaja javne rasvjete na području Općine Ivanska, te je

- izradio dokumentaciju za nadmetanje,

- objavio javni natječaj u Bjelovarskom listu do 6. ožujka 2017. godine,

- otvorio ponude dana 6. ožujka 2017. godine u 13,00 sati, te utvrdio da su do roka za dostavu ponude pristigle dvije ponude i to:

1. KODA d.o.o., BJELOVAR, Vladimira Nazora 14

2. ROTOR d.o.o., BJELOVAR, Ulica Hrvatskog proljeća 10

- pregledom i ocjenom ponuda dana 15. ožujka 2017. ocijenio da su pristigle dvije prihvatljive ponude, te se ponuda pod rednim brojem 2., obzirom da ista sadrži sve dokaze o sposobnosti s ukupnom najnižom cijenom, odabire kao najpovoljnija.

**Pouka o pravnom lijeku:**

Protiv ove Odluke žalba nije dozvoljena, ali se može pokrenuti upravni spor.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:363-01/17-01/4

Urbroj:2110/02-01-17-7

Ivanska, 07.04.2017.

  **PREDSJEDNICA**

 Ivana Peršić v.r.